[pic] | COMISIA EUROPEANĂ |

Bruxelles, 3.2.2010

COM(2010)22 final

2010/0013 (NLE)

Propunere de

DECIZIE A CONSILIULUI

privind poziția care urmează să fie adoptată de Uniune în cadrul Comitetului interimar UE - Serbia privind regulamentul propriu de procedură, inclusiv mandatul și structura subcomitetelor UE - Serbia

EXPUNERE DE MOTIVE

Un acord de stabilizare și asociere (ASA) între Comunitățile Europene și statele membre ale acestora, pe de o parte, și Republica Serbia, pe de altă parte, a fost semnat la Luxembourg la 29 aprilie 2008. Acordul va intra în vigoare în prima zi a celei de-a doua luni de la data la care părțile își notifică reciproc îndeplinirea procedurilor de ratificare respective.

Acordul interimar (AI) între Comunitatea Europeană și Republica Serbia, semnat la aceeași dată pentru a permite punerea în aplicare în mod anticipat a dispozițiilor privind comerțul și aspectele legate de comerț din Acordul de stabilizare și de asociere (ASA), intră în vigoare la 1 februarie 2010.

Articolul 42 din AI instituie un Comitet interimar care va supraveghea punerea în aplicare a acordului. Comitetul trebuie să își stabilească regulamentul de procedură conform dispozițiilor articolului 43 din AI. În scopul bunei funcționări a comitetului, acest regulament de procedură ar trebui adoptat în cadrul primei reuniuni.

Propunerea de regulament de procedură precizează atribuțiile Comitetului interimar și practicile care vor trebui urmate de acesta, în conformitate cu AI, și iau în considerare, în special, faptul că prin acord a fost conferită comitetului autoritatea de a lua decizii. De asemenea, regulamentul de procedură creează subcomitete specifice, conform dispozițiilor articolului 45 din AI. Comisia propune eficientizarea structurii subcomitetelor prin limitarea numărului acestora la cinci, care ar acoperi diferitele domenii astfel cum este indicat în anexa la prezenta expunere de motive. Domeniile din Acordul de stabilizare și de asociere care nu sunt cuprinse în AI vor continua să fie discutate în cadrul Dialogului permanent consolidat[1] până la intrarea în vigoare a Acordului de stabilizare și de asociere.

Poziția care urmează să fie adoptată de către Uniune în cadrul Comitetului interimar cu privire la adoptarea regulamentului de procedură al Comitetului interimar va fi stabilită de Consiliu la propunerea Comisiei.

În consecință, se propune aprobarea de către Consiliu a propunerii anexate.

Anexă la expunerea de motive

ACORDUL INTERIMAR UE – REPUBLICA SERBIA PRIVIND COMERțUL șI ASPECTELE LEGATE DE COMERț

STRUCTURA SUBCOMITETELOR

Denumirea subcomitetelor | Domenii | Trimiteri AI (ASA) |

Comerț, industrie, vamă, fiscalitate și cooperare cu alte țări candidate | Libera circulație a mărfurilor Produse industriale Aspecte comerciale Fiscalitate Reguli de origine Asistență administrativă în domeniul vamal Cooperare cu alte țări candidate Alte aspecte referitoare la titlul III din AI | articolul 3 (articolul 18) articolele 4-8 (articolele 19-23) articolele 19-23 (articolele 34-48) articolele 22-23 (articolele 37-38) articolul 29 (articolul 44), protocolul nr. 3 articolul 41 (articolul 99), Protocolul nr. 5 articolul 52 (articolul 17) articolele 36 și 37 (articolele 69 și 71) |

Agricultură, pescuit, siguranță alimentară, chestiuni veterinare și fitosanitare | Produse agricole lato sensu Produse agricole stricto sensu Produse pescărești Produse agricole prelucrate Vin și băuturi spirtoase Protecția indicațiilor geografice pentru produse agricole, pescărești și alimentare altele decât vinul și spirtoasele | articolele 9, 11 alineatul (1), 12 alineatul (1), 16, 17 alineatul (1) 20 și 21 [articolele 24, 26 alineatul (1), 27 alineatul (1), 31, 32 alineatul (1), 35 și 36] articolele 11 alineatele (2-4), 12 alineatul (2) și articolul 17 alineatele (2), (3) [articolele 26 alineatele (2-4), 27 alineatul (2) și articolul 32 alineatele (2), (3)] articolele 14 și 15 (articolele 29 și 30) articolul 10 (articolul 25), Protocolul nr. 1 articolul 13 (articolul 28), Protocolul nr. 2 articolul 18 (articolul 33) |

Piața internă și concurență | Concurență Ajutor de stat acordat industriei siderurgice Proprietate intelectuală, industrială și comercială | articolele 38 și 39 (articolele 73 și 74) articolul 38 alineatul (8) [articolul 73 alineatul (8), Protocolul nr. 4] articolul 40 (articolul 75) |

Aspecte economice și financiare și statistică | Circulația capitalului și plăți | articolele 35, 38 alineatul (7) litera (b) [articolele 62, 73 alineatul (7) litera (b)] |

Transport | Trafic de tranzit | articolul 34 (articolul 61.1), Protocolul nr. 4, articolele 3 literele (a) și (b), 11 alineatele (2), (3) și (5), 19 alineatele (1) și (2), 21 alineatul (1) și (2) litera (d) |

2010/0013 (NLE)

Propunere de

DECIZIE A CONSILIULUI

privind poziția care urmează să fie adoptată de Uniune în cadrul Comitetului interimar UE - Serbia privind regulamentul propriu de procedură, inclusiv mandatul și structura subcomitetelor UE - Serbia

CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 218 alineatul (9),

având în vedere propunerea Comisiei,

întrucât:

1. Un Acord interimar privind comerțul și aspectele legate de comerț între Comunitatea Europeană, pe de o parte, și Republica Serbia, pe de altă parte[2], (denumit în continuare „Acordul interimar”) care a fost semnat la data de 29 aprilie 2008, a intrat în vigoare la 1 februarie 2010.

2. Conform articolului 43 al doilea paragraf din Acordul interimar, Comitetul interimar își stabilește regulamentul de procedură.

3. Conform articolului 45 din Acordul interimar, Comitetul interimar poate decide instituirea unor subcomitete.

4. Denumirea, componența, mandatul și structura subcomitetelor ar trebui stabilite în regulamentul de procedură al Comitetului interimar.

5. Uniunea ar trebui să determine poziția care urmează să fie adoptată în cadrul Comitetului interimar cu privire la adoptarea regulamentului de procedură,

ADOPTĂ PREZENTA DECIZIE :

Articol unic

Poziția care trebuie adoptată de Uniune în cadrul Comitetului interimar menționat la articolul 43 din Acordul interimar privind comerțul și aspectele legate de comerț între Comunitatea Europeană, pe de o parte, și Republica Serbia, pe de altă parte, se întemeiază pe proiectul de decizie a Comitetului interimar, anexat la prezenta decizie.

Adoptată la Bruxelles,…

Pentru Consiliu

Președintele …

ANEXĂ

DECIZIA NR. 1/200.. A COMITETULUI INTERIMAR UE – SERBIA DIN … PRIVIND REGULAMENTUL PROPRIU DE PROCEDURă, INCLUSIV MANDATUL șI STRUCTURA SUBCOMITETELOR UE - SERBIA

COMITETUL INTERIMAR UE – SERBIA,

având în vedere Acordul interimar privind comerțul și aspectele legate de comerț între Comunitatea Europeană, pe de o parte, și Republica Serbia, pe de altă parte (denumit în continuare „Acordul interimar”), care a fost semnat la 29 aprilie 2008, în special articolul 43,

DECIDE:

Articolul 1

Președinție

Președinția Comitetului interimar este deținută prin rotație, pe perioade de 12 luni, de către un reprezentant al Comisiei Europene, în numele Uniunii Europene, denumită în continuare „Uniunea”, și de un reprezentant al guvernului Republicii Serbia. Cu toate acestea, prima perioadă începe la data primei reuniuni a Consiliului interimar și se încheie la 31 decembrie, în același an.

Articolul 2

Reuniuni

Comitetul interimar se reunește periodic, o dată pe an, la Bruxelles sau Belgrad, conform celor convenite de ambele părți. Se pot convoca reuniuni speciale ale Comitetului interimar, de comun acord, la solicitarea oricăreia dintre părți.

Reuniunile sunt convocate de președinte.

În lipsa unor dispoziții contrare, reuniunile Comitetului interimar nu sunt publice.

Articolul 3

Delegații

Înaintea fiecărei reuniuni, președintele este informat în legătură cu componența prevăzută a delegațiilor celor două părți.

Un reprezentant al Băncii Europene de Investiții (BEI) poate să participe în calitate de observator la reuniunile Comitetului interimar, în cazul în care pe ordinea de zi figurează aspecte care privesc BEI.

Comitetul interimar poate invita persoane care nu sunt membre să participe la reuniunile sale pentru a furniza informații legate de anumite subiecte.

Statele membre ale Uniunii sunt informate despre reuniunile Comitetului interimar.

Articolul 4

Secretariat

Un funcționar al Comisiei Europene și un funcționar al Republicii Serbia exercită în comun funcțiile de secretari ai Comitetului interimar.

Articolul 5

Corespondența

Toată corespondența destinată președintelui Comitetului interimar sau provenind de la acesta este trimisă celor doi secretari. Cei doi secretari asigură transmiterea corespondenței, atunci când este cazul, reprezentanților lor respectivi din cadrul Comitetului interimar.

Articolul 6

Ordinea de zi a reuniunilor

6. Președintele și secretarii întocmesc o ordine de zi provizorie pentru fiecare reuniunecel târziu cu 15 zile lucrătoare înainte de începutul reuniunii.

Ordinea de zi provizorie include toate punctele pentru care s-a primit o cerere de includere de către secretari cel târziu cu 21 de zile lucrătoare înainte de începutul reuniunii, neputând fi incluse puncte pe ordinea de zi provizorie decât în cazul în care documentele aferente nu au fost trimise secretarilor până cel târziu la data trimiterii ordinii de zi respective.

Ordinea de zi este adoptată de Comitetul interimar la începutul fiecărei reuniuni. În cazul în care ambele părți sunt de acord, pe ordinea de zi se pot include și alte puncte decât cele care apar pe ordinea de zi provizorie.

7. Președintele poate, cu acordul celor două părți, să reducă termenele specificate laalineatul (1) pentru a ține seama de exigențele unui caz anume.

Articolul 7

Procesul-verbal

Partea care organizează reuniunea redactează proiectul de proces-verbal al fiecărei reuniuni a Comitetului interimar. Proiectul de proces-verbal menționează deciziile luate, recomandările făcute și concluziile adoptate. În termen de două luni de la încheierea reuniunii, proiectul de proces-verbal este înaintat spre aprobare Comitetului interimar. În momentul în care este aprobat, procesul-verbal este semnat de președinte și de cei doi secretari, iar un exemplar original este păstrat de fiecare parte. O copie a procesului-verbal este trimisă fiecăruia dintre destinatarii menționați la articolul 5 din prezenta decizie.

Articolul 8

Deliberări

Comitetul interimar ia decizii și formulează recomandări, elaborate de comun acord între părți.

Între reuniuni, în cazul în care ambele părți sunt de acord, Comitetul interimar poate lua decizii și face recomandări prin procedura scrisă.

Deciziile și recomandările Comitetului interimar, în sensul articolului 45 din acordul interimar, poartă titlul de „decizie”, respectiv „recomandare”, urmat de un număr de ordine, data adoptării și o descriere a obiectului acestora.

Deciziile și recomandările Comitetului interimar sunt semnate de președinte și autentificate de cei doi secretari.

Deciziile adoptate de Comitetul interimar sunt publicate de către părți în publicațiile lor oficiale respective. Fiecare parte poate decide asupra publicării oricărui alt act adoptat de Comitetul interimar.

Articolul 9

Limbi

Limbile oficiale ale Comitetului interimar sunt limbile oficiale ale celor două părți.

În lipsa unor dispoziții contrare, Comitetul interimar deliberează pe baza documentației pregătite în aceste limbi.

Articolul 10

Cheltuieli

Uniunea și Republica Serbia acoperă fiecare cheltuielile ocazionate de participarea lor la reuniunile Comitetului interimar și ale subcomitetelor, atât în ceea ce privește cheltuielile de personal, de deplasare și de ședere, cât și costurile legate de poștă și telecomunicații.

Costurile legate de serviciile de interpretare, traducere și reproducere a documentelor în cadrul reuniunilor, precum și oricare alte cheltuieli legate de organizarea materială a reuniunilor sunt suportate de partea care organizează reuniunile.

Articolul 11

Subcomitete

Mandatul și structura subcomitetelor instituite pentru a sprijini Comitetul interimar în îndeplinirea atribuțiilor sale sunt prevăzute în anexa la prezenta decizie.

Subcomitetele sunt compuse din reprezentanți ai ambelor părți. Acestea sunt prezidate prin rotație de cele două părți, în conformitate cu articolul 1.

Subcomitetele funcționează sub autoritatea Comitetului interimar, în fața căruia raportează în urma fiecărei reuniuni a acestora. Subcomitetele nu iau decizii, însă pot face recomandări Comitetului interimar.

Comitetul interimar poate decide desființarea oricăruia dintre subcomitetele existente, modificarea mandatului acestora sau instituirea unor subcomitete noi care să îl sprijine în îndeplinirea atribuțiilor sale.

Adoptată la,

Pentru Comitetul interimar

Președintele

ANEXĂ

MANDATUL șI STRUCTURA SUBCOMITETELOR UE-SERBIA

1. Componență și președinție

În conformitate cu articolul 11 paragraful al doilea din regulamentul de procedură, subcomitetele sunt compuse din reprezentanți ai Comisiei Europene și din reprezentanți ai guvernului Republicii Serbia (denumită în continuare „Serbia”). Acestea sunt prezidate prin rotație de cele două părți, în conformitate cu articolul 1 din regulamentul de procedură. Statele membre sunt informate în legătură cu reuniunile subcomitetelor.

2. Secretariat

Un funcționar al Comisiei Europene și un funcționar al guvernului din Serbia exercită în comun funcțiile de secretari ai fiecărui subcomitet.

Toate comunicările privind subcomitetele sunt înaintate secretarilor subcomitetelor respective.

3. Reuniuni

Subcomitetele se reunesc periodic, o dată pe an și ori de câte ori este necesar, cu acordul ambelor părți. Locul și data fiecărei reuniuni a unui subcomitet se stabilesc de comun acord de către ambele părți.

În cazul în care ambele părți sunt de acord, subcomitetele pot invita experți la reuniunile lor pentru a furniza informațiile specifice solicitate.

4. Obiect

Subcomitetele discută aspectele în funcție de structura multidisciplinară a subcomitetelor, indicată mai jos. Punerea în aplicare a acordului interimar și a parteneriatului european, pregătirea pentru punerea în aplicare a Acordului de stabilizare și asociere, precum și progresele privind apropierea, punerea în aplicare și asigurarea respectării legislației sunt evaluate în toate domeniile relevante. Subcomitetele examinează toate problemele care pot să apară în domeniile lor de competență și sugerează măsuri posibile.

Subcomitetele servesc de asemenea drept cadru de discuție pentru noi clarificări ale acquis -ului comunitar și de evaluare a progreselor realizate de Serbia în alinierea la acquis , conform angajamentelor asumate în Acordul interimar.

5. Procesul-verbal

Un proiect de proces-verbal al fiecărei reuniuni a subcomitetelor este redactat în termen de două luni de la încheierea reuniunii. După aprobarea procesului verbal de către ambele părți, o copie a procesului-verbal este transmisă secretarilor Comitetului interimar de către secretarii subcomitetelor.

6. Publicitate

În lipsa unor dispoziții contrare, reuniunile subcomitetelor nu sunt publice.

7. Structura subcomitetelor

1) Subcomitetul pentru comerț, industrie, vamă, fiscalitate și cooperare cu alte țări candidate (AI, articolele 3, 4-8, 19-33, 36, 37, 41, 52),

2) Subcomitetul pentru agricultură și pescuit, siguranță alimentară, chestiuni veterinare și fitosanitare [AI, articolele 9, 10, 11 alineatele (2-4), 12 alineatul (2), 13 - 18, 21, 27],

3) Subcomitetul pentru piața internă și concurență (AI, articolele 35, 37, 38 cu Protocolul nr. 5, 39, 40),

4) Subcomitetul pentru aspecte economice și financiare și statistică [AI, articolele 35, 38 alineatul (7) litera (b)],

5) Subcomitetul pentru transport (AI, articolul 34).

[1] Descrise în Comunicarea Comisiei privind nivelul de pregătire al Serbiei și Muntenegrului pentru negocierea unui Acord de stabilizare și de asociere cu Uniunea Europeană, COM(2005)476 final.

[2] JO L ….., …….2007, p. ….